Title: V Bratislave dňa ………
Author: agenda0
Company: agenda

V Bratislave dňa ……….2001

Vláda Slovenskej republiky

Podľa § 28 ods. 5 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov (ďalej len „zákon“)

zrušuje

rozhodnutie Prezídia Fondu národného majetku Slovenskej republiky (ďalej len „fond“) č. 718/1996 vydaného ako prílohu č. 1 k uzneseniu Prezídia fondu č. 1/LX zo 7.11.1996 o priamom predaji 2 867 143 ks akcií obchodnej spoločnosti Istrochem, a.s. so sídlom Nobelova 34, 836 05 Bratislava, IČO: 31 403 450  v plnom rozsahu. 

a

podľa § 28 ods. 6 písm. a) zákona

mení

rozhodnutie Ministerstva pre správu a privatizáciu národného majetku Slovenskej republiky (ďalej len „ministerstvo“)  č. 75/Z z 11.5.1995, Spis č.: KM-139/95, ktorým sa zmenilo rozhodnutie ministerstva č. 178 z 26.9.1994, Spis. č.: KM-572/94 v znení rozhodnutia ministerstva č. 20/Z z 21.10.1994, Spis č.: KM-662/94. Rozhodnutie ministerstva č. 75/Z sa mení v časti 3. – rozdelenie akcií v písm. b) a c) takto:

a)    3 %           podiel určený pre RIF                                                             128 379 ks akcií
b)    5,37 %     ponuka do kupónovej privatizácie                                       229 837 ks akcií
c)   91,63 %     naloženie spôsobom podľa § 28 ods. 8 zákona                3 921 102 ks akcií

Ostatné ustanovenia rozhodnutia ministerstva č. 75/Z z 11.5.1995 zostávajú nezmenené.

Odôvodnenie:

Fond národného majetku Slovenskej republiky na základe rozhodnutia Prezídia fondu                      č. 718/1996 vydaného ako prílohu č. 1 k uzneseniu Prezídia fondu č. 1/LX zo 7.11.1996 uzavrel so spoločnosťou Chemické závody Bratislava, a.s. so sídlom v Bratislava zmluvu o odplatnom prevode akcií č. 1719/1996 o predaji 2 867 143 ks. akcií, t.j. 67 %-ný podiel na základnom imaní spoločnosti Istrochem, a.s. so sídlom v Bratislave.  Z dôvodu nesplnenia zmluvných podmienok fond s účinnosťou od 2.7.1999 od zmluvy odstúpil. V dôsledku odstúpenia od zmluvy nadobudol 67 %-nú majetkovú účasť na podnikaní spoločnosti Istrochem, a.s. Bratislava.

Majetkovú účasť na podnikaní spoločnosti Istrochem a.s. Bratislava vo výške 24,63 % fond získal z nezrealizovanej ponuky do kupónovej privatizácie.

 Fond národného majetku Slovenskej republiky má zámer svoju 91,63 %-nú  majetkovú účasť na podnikaní v spoločnosti Istrochem,  a.s.  Bratislava  predať   p r i a m y m    p r e d a j o m  záujemcovi, ktorého vyberie na základe výberového konania.

Poučenie:

Toto zrušenie a zmena rozhodnutia nie je rozhodovaním v správnom konaní. Nepodlieha preskúmaniu súdom a nie je možné voči nej podať opravný prostriedok.

                                                                                       Mikuláš   D z u r i n d a
                                                                                              predseda vlády

Dostanú:
                 Ministerstvo pre správu a privatizáciu národného majetku Slovenskej republiky
                  Ministerstvo hospodárstva Slovenskej republiky
                  Fond národného majetku Slovenskej republiky